./data/phi0474/phi043/phi0474.phi043.perseus-lat1.xml
M. Tullius Cicero
Furium repente venientem aspexit, eumque ut salutavit, amicissime adprehendit et in lecto suo conlocavit  Et cum simul P  Rutilius venisset, qui est nobis huius sermonis auctor, eum quoque ut salutavit, propter Tuberonem iussit adsidere  Tum Furius: Quid vos agitis? num sermonem vestrum aliquem diremit noster interventus? Minime vero, Africanus; soles enim tu haec studiose investigare, quae sunt in hoc genere, de quo instituerat paulo ante Tubero quaerere; Rutilius quidem noster etiam sub ipsis Numantiae moenibus solebat mecum interdum eius modi aliquid conquirere  Quae res tandem inciderat? inquit Philus  Tum ille:  De solibus istis duobus; de quo studeo, Phile, ex te audire quid sentias